DĖL ATSAKYMO Į KLAUSIMĄ IR PASIŪLYMŲ PATEIKIMO TERMINO PRATĘSIMO

Nacionalinė švietimo agentūra, vykdydama supaprastintą atvirą pirkimą „Elektros prietaisai (mini šaldytuvai ir mikrobangų krosnelė)“ (ID 5937823), gavo tiekėjo klausimą ir prašymą. Nacionalinės švietimo agentūros viešojo pirkimo komisija išnagrinėjo gautą klausimą bei prašymą ir pateikia atsakymą:
 
1. Klausimas
„Kreipiamės dėl Techninėje specifikacijoje nustatytų reikalavimų:
Pirkimo dokumentuose “TECHNINĖ SPECIFIKACIJA I-IV PIRKIMO OBJEKTO DALIS „ŠALDYTUVAS” 3 punkte nustatytas reikalavimas: „Šaldiklio talpa: Ne mažiau 7 l., bet ne daugiau 13 l.“ yra labai specifinis ir neproporcingai riboja tiekėjų galimybes dalyvauti pirkime. Pavyzdžiui, nustatytas reikalavimas neleidžia siūlyti šaldiklio kameros, kurios talpa yra 14 l, nors tokia talpa visapusiškai atitinka pirkimo tikslą ir naudojimo paskirtį.
Atsižvelgiant į tai, prašome leisti siūlyti šaldytuvą, kurio šaldymo kameros talpa būtų iki 15 l.
Taip pat norime pabrėžti, kad pirkimo konkursas yra paskelbtas šventiniu laikotarpiu, kai yra itin mažas darbo dienų skaičius, o tai apsunkina pasiūlymų parengimą. Užsienio gamybininkai ir oficialūs atstovai šventiniu laikotarpiu nedirba arba dirba ribotu režimu, todėl tiekėjams tampa sudėtinga laiku gauti būtinus dokumentus, techninius patikslinimus, gamintojų patvirtinimus ar kitą pasiūlymui parengti reikalingą informaciją. Dėl šios priežasties prašome pratęsti pasiūlymo pateikimo terminą iki Sausio 13 d.

1. Atsakymas
Pirkimas vykdomas įgyvendinant Nacionalinės švietimo agentūros 2021–2030 metų Europos sąjungos fondų investicijų programos (ESF+) finansuojamo projekto Nr. 10-063-P-0001 „Ugdymo priemonės mokykloms“ veiklą „Mokyklų aprūpinimas šiuolaikiškomis gamtos ir technologijų mokslo priemonėmis“. 
Lietuvos Respublikos švietimo, mokslo ir sporto ministro 2024 m. gruodžio 4 d. įsakymu Nr. V-1374 „Dėl ikimokyklinio, priešmokyklinio ir bendrojo ugdymo programas įgyvendinančių mokyklų švietimo aprūpinimo standarto patvirtinimo“ patvirtinto standarto prieduose Nr. 6 ir Nr. 7 patvirtinti reikalavimai Mini šaldytuvo su šaldikliu šaldiklio talpai 7–13 l.
Reikalavimai šaldiklio talpai nustatyti vadovaujantis patvirtintu standartu.


Specialiųjų pirkimo sąlygų turinyje dėl techninės klaidos neteisingai nurodytas 10 skyriaus pavadinimas : Nurodyta: „10. Prekių pavyzdžių pateikimas, 11. Sutarties sudarymas“, o turi būti „10. Sutarties sudarymas“. Prekių pavyzdžių yra neprašoma, kaip tai nurodyta Specialiųjų sąlygų 2 priedo „Terminai“ 6 punkte.
Komisija, vadovaudamasi Bendrųjų pirkimo sąlygų 5.4. punktu, ištaiso Specialiųjų pirkimo sąlygų turinyje padarytą techninę klaidą ir paskelbia Specialiųjų pirkimo sąlygų versiją Nr. 2.

Komisija pratęsia pasiūlymų pateikimo terminą iki 2026-01-14 10:00 val., taip pat pratęsia prašymo paaiškinti, patikslinti pirkimo sąlygas tiekėjui  pateikimo terminą iki 2026-01-08-10:00. 
Skelbimas apie pasiūlymų pateikimo termino pratęsimą paskelbtas CVP IS. 
